20. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 667 της 20/26 Νοεμ. 1982 (ΦΕΚ Α΄ 139) Μεταφορά υπηρεσιών και προσωπικού στο Υπουργείο Χωροταξίας, Οικισμού και Περιβάλλοντος από τα πρώην Υπουργεία Συντονισμού, και Βιομηχανίας και Ενεργείας Έχοντας υπόψη τις διατάξεις: 1.Του άρθρ. 15 του Νόμ. 1266/1982 «για τα όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». 2.του Νόμ. 1032/1980 «περί συστάσεως Υπουργείου Χωροταξίας, Οικισμού και Περιβάλλοντος και ειδικότερα τα άρθρ. 3 και 6 παρ. 5. 3.Το Π.Δ. 574/1982 «ανακατανομή των αρμοδιοτήτων των Υπουργείων» (ΦΕΚ 104/Α΄) 4.Τη γνωμοδότηση του Συμβουλίου της Επικρατείας με αριθ. 652/1982. 5.Την πρόταση των Υπουργών Προεδρίας της  Κυβέρνησης, Εθνικής Οικονομίας, και Χωροταξίας,  Οικισμού           και       Περιβάλλοντος,         αποφασίζου(Αντί για τη σελ. 90,517(δ) Σελ. 90,517(ε) Τεύχος ΙΑ-8-2 Σελ. 5 Υπουργείο Χωροταξίας Οικισμού και Περιβάλλοντος 23.Α.αα.15-20 Άρθρ.1.-Μεταφέρονται στο Υπουργείο Χωροταξίας, Οικισμού και Περιβάλλοντος: α)Η Διεύθυνση Β΄ Περιβάλλοντος του πρώην Υπουργείου Συντονισμού, που ορίζεται στο άρθρ. 46 του Π.Δ. 816/1977 «περί οργανισμού του Υπουργείου Συντονισμού». β)Η 4η Διεύθυνση Χωροταξίας, και η 5η Διεύθυνση Προστασίας Περιβάλλοντος του Υπουργείου Βιομηχανίας και Ενεργείας που ορίζονται στα άρθρ. 31 και 32 του Π.Δ. 238/79 «περί οργανισμού του Υπουργείου Βιομηχανίας και Ενεργείας». Άρθρ.2.-Με τις υπηρεσίες που μεταφέρονται, μεταφέρονται και: α)Οι θέσεις και οι υπάλληλοι και γενικά κάθε είδους προσωπικό, τακτικό ή έκτακτο, ανεξάρτητα από τη σχέση που το συνδέει με αυτές. β)Το σύνολο του εξοπλισμού των Διευθύνσεων (επιστημονικά όργανα, μηχανήματα, εργαλεία, έπιπλα, σκεύη, βιβλία, αρχεία, βιβλιοθήκες αυτοκίνητα, κλπ.). 